Róleg helgi í Hafnarfirði og Garðabæ
Lögreglan í Hafnarfirði segir að helgin teljist hafa verið afar róleg í umdæmi lögreglunnar í Hafnarfiði, Garðabæ og Bessastaðahreppi. Ekki bárust kvartanir vegna unglinga enda virtust unglingar lítið á ferð um umdæmið þessa helgi. Þá virtist ölvun einnig í lágmarki. Tvö mál tengd fíkniefnum komu til kasta lögreglunnar. Leit var gerð í tveimur bifreiðum og fundust fíkniefni og tæki til neyslu þeirra í bifreiðunum. Tvö innbrot voru tilkynnt um helgina og eru þau mál bæði í rannsókn. Fjórir ökumenn voru teknir vegna gruns um ölvun við akstur. Alls voru níu umferðaróhöpp tilkynnt til lögreglunnar um þessa helgi. Þar af var eitt þar sem ökumaður hafði stungið af frá vettvangi, eftir að hafa ekið á ljósastaur við Fornubúðir í Hafnarfirði. Enginn slasaðist í umferðaróhöppum þessum. Tveir brunar voru tilkynntir til lögreglu. Kviknað hafði í bifreið sem ekið var um Reykjanesbraut á móts við kirkjugarðinn. Af því hlutust óverulegar skemmdir. Þá brann við í potti, þar sem húsráðandi hafði sofnað út frá pastasuðu, aðfararnótt laugardags og voru tvær manneskjur fluttar á slysadeild vegna gruns um reykeitrun. Á þessum tíma hafði lögreglan auk þessa afskipti af 29 ökumönnum vegna umferðarlagabrota, þar af 15 vegna hraðaksturs.
Lögreglan í Hafnarfirði segir að helgin teljist hafa verið afar róleg í umdæmi lögreglunnar í Hafnarfiði, Garðabæ og Bessastaðahreppi. E
Ekki bárust kvartanir vegna unglinga enda virtust unglingar lítið á ferð um umdæmið þessa helgi.
Þá virtist ölvun einnig í lágmarki. Tvö mál tengd fíkniefnum komu til kasta lögreglunnar.
Tvö innbrot voru tilkynnt um helgina og eru þau mál bæði í rannsókn.
Fjórir ökumenn voru teknir vegna gruns um ölvun við akstur.
Tveir brunar voru tilkynntir til lögreglu.